Ramaphosa gaan kabinet wysigCyril Ramaphosa (Foto: Cindy Waxa/African News Agency/ANA) Pres. Cyril Ramaphosa sal Maandagaand na verwagting omstreeks 20:30 regstreeks uit die Uniegebou wysigings aankondig in sy kabinet. Ramaphosa is op 15 Februarie verkies en aangestel as Suid-Afrika se nuwe president nadat die ANC Jacob Zuma gedwing het om te bedank. Ramaphosa (65) was die enigste kandidaat wat die Nasionale Vergadering voorgestel het en het die amp ingeneem byna twee dekades nadat hy Nelson Mandela se gunsteling was as opvolger. Thabo Mbeki het egter by Mandela oorgeneem. Hy het onderneem om korrupsie en staatskaping te takel, iets wat staatsbeheerde maatskappy miljarde gekos het en waarby Zuma, sy seun Duduzane en verskeie kabinetministers betrek is. “Die kwessie is op ons radar,” het hy gesê. Ramaphosa het Dinsdag reageer op versoeke van opposisiepartye dat hy sekere lede van die kabinet, wat hy by Zuma oorgeërf het, afdank. ŉ Aantal ministers word geïmpliseer in die plunder van staatshulpbronne deur families wat bande met Zuma het. Die president het in daardie stadium gesê indien daar ŉ skommeling is, sal dit nie op versoek van die opposisie gedoen word nie.